 Madaxweyne ku xigeenka somaliland ayaa sheegay inay maalinta bari ah bilaabmi doonaan shirarka layskugu keenayo labada beelood ee colaadu dhex taalo waxaanu yidhi Haday wasiirkii arimaha gudaha tahay iyo haday ergooyinkii tahayba way naga horeeyaan oo ilaa saaka ayey baxeen, wixii bari ka dambeeyana waxaan rajaynaynaa in shirku furmo, labadii beelood ee walaalaha ahaa ee meesha isku dilayeyna kalsoonidoodii waa la sidaa, iyaga oo kuwii loo garnaqayey ah iyo intii kale ee ehelka u ahayd ee sida dhaqanku yahay xidhaha u ahayd intuba way imanayaan , halkaasna waa layskugu tagayaa , waxaanan ilaahay ka rajaynaya inay hawshaasi inaga soo afjaranto oo aanu qof dambe inagaga dhiman. 